1. ΝΟΜΟΣ 5111 της 10/13 Ιουλ. 1931 Περί διαιρέσεως των υπηρεσιών του τελωνείου Θεσσαλονίκης και του τελωνείου Σιδηροδρομικών Σταθμών εις πλείονα του ενός τελωνεία κλπ. Άρθρ.1.-Δια Δ/τος, προτάσει του Υπουργού των Οικονομικών εκδιδομένου, δύναται η υπηρεσία των τελωνείων Θεσσαλονίκης και Σιδηροδρομικών Σταθμών να κατανεμηθή εις πλείονα ανεξάρτητα αλλήλων και έχοντα ιδίαν διαχείρισιν τελωνεία, εκάστου των οποίων θα προΐσταται τελώνης α΄ ή β΄ τάξεως. Τα τελωνεία ταύτα υπαχθήσονται υπό την δικαιοδοσίαν του Διευθυντού του τελωνείου Θεσσαλονίκης ονομαζομένου Διευθυντού των Τελωνείων Θεσσαλονίκης. Δια Δ/τος καθορισθήσεται η εις έκαστον συνιστώμενον τελωνείον υπαχθησομένη υπηρεσία, η αρμοδιότης και δικαιοδοσία αυτών, τα καθήκοντα και δικαιώματα του Διευθυντού των τελωνείων τούτων και των Τελωνών, ως και πάσα λεπτομέρεια αναγκαία προς εκτέλεσιν του Νόμου τούτου. Το απαιτούμενον προσωπικόν των τελωνείων Θεσσαλονίκης τοποθετείται εκ του υφισταμένου προσωπικού της Τελωνειακής Υπηρεσίας. Άρθρ.2.-(Αντικαθίσταται η δευτέρα περίοδος της παρ. 2 του άρθρ. 2 του από 18/5/1923 Ν.Δ/τος «περί συμπληρώσεως κενών θέσεων της περιφερειακής οικονομικής υπηρεσίας κλπ.», τόμ. 24). 